Спачатку планавалася выселіць з прымежнай паласы 2 тысячы сем’яў “нядобранадзейных” (столькі налічыў кіраўнік беларускай партарганізацыі Гікала). Каб вырашыць, хто добранадзейны, а хто не, 17 чэрвеня 1935 года з самой Масквы быў атрыманы загад органам НКУС БССР неафіцыйна праверыць найперш “служачых савецкіх, кааператыўных ды іншых арганізацый”. Адначасова на імя наркама ўнутраных справаў БССР Ляплеўскага прыйшла сакрэтная дырэктыва — пачаць ачыстку памежных раёнаў ад па-антысавецку настроеных элементаў.